ڕەزمی شەکەریاز

ڕەزمی شەکەریاز ڕەزمێک بوو لە ٢١ی کانوونی دووەمی ساڵی ١٩٢٠ لە نێوان ھێزەکانی سمکۆ ئاغای شکاک، سەرۆک ھۆزی کورد و حکوومەتی ئێران ڕوویدا. ئەم ڕووبەڕووبوونەوەیە بەشێک بوو لە ڕاپەڕینە بەرفراوانەکانی کورد لە سەرەتای سەدەی بیستەمی ئێراندا، و لە قۆناغێکدا کە بە نائارامیی ناوچەیی و ھەوڵی ڕێبەرانی کورد بۆ چەسپاندنی ئۆتۆنۆمیدا بوو.

 شەڕەکە 
ھێزەکانی ئێران لە چیاکانی دەورووبەری سەڵماس و ورمێوە ھێرشیان کرد و چوونە ناو سەڵماس و ناوچەکانی ژێر دەسەڵاتی سمکۆ. کاتێک سمکۆ بینی کە ھێزەکانی دووژمن بە گرتنی ھێڵی پێشەوە پێشڕەوی دەکەن، دەستبەجێ فەرمانی بە عەمەرخانی شکاک و سوارەکانی کرد کە ھێرش بکەنە سەر پێگەکانی دووژمن لە دەشتەکانی شەکەریاز، کە فەرماندەی ھێزەکانی ئێران، ئەمیر ئەرشەد، لەوێ جێگیر بوو. بە فەرمانی سمکۆی شکاک، عەمەر خان لەگەڵ ھێزێکی ٢٠٠ زێباریی کورد بە فەرماندەییی مەحموود ئاغا و فارس ئاغا، ھێرشیان کردە سەر سەنگەرەکانی ئەمیر ئەرشەد و دوای شەڕێکی قوڕس توانیان سوپای دووژمن تێکبشکێنن و ئەمیر ئەرشەدیش بکوژن.

دوای کوشتنی ئەمیر ئەڕشەد، ھێزەکانی ئێران بێ فەرماندە دەمێننەوە و ورە و مۆڕاڵی سەربازە ئێرانییەکانیش دادەبەزێت.

 دەرئەنجامەکان 
دوای شکستی ھێزەکانی ئێران لە بەرەنگاربوونەوەی ھێزەکانی سمکۆ و شکست و بڵاوەپێکردنی ھێزەکانی ئێران، کاردانەوەی گەورەی لە سەرتاسەری ئێران بەدوای خۆیدا ھێنا.

 سەرچاوەکان 

 پەراوێزەکان 



پۆل:ئەو پۆتانانەی لەسەر ویکیدراوە ھەن
پۆل:جیاییخوازی لە ئێران
پۆل:شەڕەکان
پۆل:ڕاپەڕینەکان
پۆل:قاجاڕەکان
پۆل:سمکۆ شکاک
پۆل:شکاک
پۆل:مێژووی کورد
پۆل:مێژووی کوردستان
پۆل:مێژووی ئێران
پۆل:ڕۆژھەڵاتی کوردستان
پۆل:کوردستان
پۆل:کورد لە ئێران